
	Aiandusühingu Anil liikmete ühiskasutuses olevate maaüksuste ostueesõigusega erastamine (Taevasina-Aniliini kraav V2, Aniliini tänav, Aniliini-Majaka kraav, Majaka tänav, Murdlaine tänav, Murdlaine-Kaalika kraav V1, Pruuka kraav V7, Pruuka kraav V10, Majaka tn 1)



1. Asjaolud ja menetluskäik
Aiandusühing Anil (rg-kood 80367022) esitas 13.07.2020.a e-kirjaga üldmaa ostueesõigusega erastamiseks avalduse, mis ei vasta maareformi seaduse § 40 lõikes 1 määratud maa ostueesõigusega erastamiseks avalduste esitamise tähtajale ehk 1998. aasta 1. jaanuariks.
Kuid, Maa-amet on seisukohal, et kui mõni aiandusühistu liige on ehitise omanikuna esitanud tähtaegselt avalduse maa ostueesõigusega erastamiseks, siis ülalnimetatud avalduse olemasolu korral on vaja aiandusühistu liikmete ühiskasutuses olevate maade osas vastu võtta otsused nimetatud maade ostueesõigusega erastamiseks aiandusühistule.
Kuna aiandusühingu Anil liikmete poolt on esitatud Narva Linnavalitsusele maareformi seaduse § 40 lõikes 1 määratud tähtajaks, ehk 1998. aasta 1. jaanuariks 65 ostueesõigusega erastamise avaldust, siis on võimalik aiandusühingu liikmete ühiskasutuses oleva maa erastamise menetlus läbi viia vastavalt maareformi seaduse § 22 lõikele 1.
Maareformi seaduse § 22 lõike 11 kohaselt elamu-, korteri-, garaaži-, suvila- või aiandusühistu liikmete ühiskasutuses olevaks maaks loetakse nimetatud ühistu maakasutusõiguse piiridesse jääv maa, mida ühistu liikmed kasutavad ühiselt ja mis ei ole määratud ühistu liikme ehitise juurde kuuluva krundina või selle teenindamiseks vajaliku maana.
Aiandusühingu Anil üldmaa asub Eesti NSV Narva linna Töörahva Saadikute Nõukogu Täitevkomitee 08.12.1987. a otsusega nr 433/2 «Narva Kroomnahavabriku Tallinna NJTK 
"Kommunaar" aiandusühistu kooperatiivide kinnitamisest ja krundi andmisest Narva linnas» määratud maa-alal. 
Üldkasutatava maa erastamiseks on moodustatud ja masskande käigus maakatastrisse kantud maaüksused: Taevasina-Aniliini kraav V2 (51101:001:1520), Aniliini tänav (51101:001:1495), Aniliini-Majaka kraav (51101:001:1415), Majaka tänav (51101:001:1405), Murdlaine tänav (51101:001:1508), Murdlaine-Kaalika kraav V1 (51101:001:1612), Pruuka kraav V7 (51101:001:1446), Pruuka kraav V10 (51101:001:1402), Majaka tn 1 (51101:001:1334),  milledele kohalik omavalitsus määrab vastavalt maa ostueesõigusega erastamise korra § 13 kindlaks maa suuruse ja piirid, maa sihtotstarbe ja maksustamishinna.
Korraldusele on lisatud aiandusühingu ANIL esindajaga kooskõlastatud Maa-ameti kaardiserveri väljavõtted (erastatavate maaüksuste plaanid).

2. Õiguslikud alused
[bookmark: para22lg1]2.1	Maareformi seaduse § 22 lõike 1 kohaselt  saavad ostueesõigusega maad erastada isikud, kellele maa on antud põliseks kasutamiseks Eesti NSV taluseaduse alusel või kellel on õigus osta maad ehitise või istanduse omanikuna vastavalt käesolevale seadusele, arvestades §-s 21 sätestatud kitsendusi, samuti elamu-, korteri-, garaaži-, suvila- või aiandusühistu tema liikmete ühiskasutuses olevat maad, mida ei taotleta tagasi; 
2.2	Vabariigi Valitsuse 06.11.1996.a määruse nr 267 “Maa ostueesõigusega erastamise kord“ p. 15 kohaselt määrab kohalik omavalitsus erastatava maa suuruse ja piirid ning maa sihtotstarbe. Otsuses peavad sisalduma järgmised maa erastamise seisukohalt olulised asjaolud: maa ostueesõigusega erastamise õiguslik alus koos viitega maareformi seaduse vastavale sättele; andmed erastamist taotleva isiku kohta; maa asukoht; pindala; maa sihtotstarve; maa maksustamishind; vajaduse korral muud maa erastamise tingimused, sealhulgas kaitseala valitseja või Muinsuskaitseameti fikseeritud, kaitserežiimist tulenevad kitsendused ja piirangud;
[bookmark: para8lg1p3]2.3	Narva Linnavalitsuse Arhitektuuri – ja Linnaplaneerimise Ameti põhimääruse § 8 punkti 3 kohaselt on Geodeesia ja maakorralduse osakonna üks põhiülesannetest  maareformi käigus maa erastamiseks, riigimaale hoonestusõiguse seadmiseks, maa riigiomandisse jätmiseks või munitsipaalomandisse vormistamiseks olevate toimingute teostamine ja linnavalitsuse haldusaktide eelnõude ettevalmistamine; 
2.4	Juhindudes maareformi seaduse § 20 lõikest 1; § 21 lõikest 4; § 22 lõikest 1, 11; § 221 lõikest 1, 6; § 223 lõikest 1;  § 23 lõikest 1; Vabariigi Valitsuse 06.11.1996.a määrusest nr 267 “Maa ostueesõigusega erastamise kord“; maakatastriseaduse § 18, 181; EV Keskkonnaministeeriumi 25.01.1994.a. määrusest nr 1 "Maa maksustamishinna määramise juhend 1994. aastaks".

3. Otsus
3.1	Määrata aiandusühingu ANIL (rg-kood 80367022)  liikmete ühiskasutuses oleva maa erastamiseks maaüksustele sihtotstarve ja maksustamishind järgmiselt:

3.1.1	Taevasina-Aniliini kraav V2 (katastritunnusega 51101:001:1520, pindala ca 3366 m²) maa sihtotstarve veekogude maa (006; V) 100%; maa maksustamishind 20 eurot;

3.1.2	Aniliini tänav (katastritunnusega 51101:001:1495, pindala ca 4296 m²) maa sihtotstarve transpordimaa (007; L) 100%, maa maksustamishind 30 eurot;

3.1.3	Aniliini-Majaka kraav (katastritunnusega 51101:001:1415, pindala ca 5657 m²) maa sihtotstarve veekogude maa (006; V) 100%; maa maksustamishind 40 eurot;

3.1.4	Majaka tänav (katastritunnusega 51101:001:1405, pindala ca 4354 m²) maa sihtotstarve transpordimaa (007; L) 100%, maa maksustamishind 30 eurot;

3.1.5	Murdlaine tänav (katastritunnusega 51101:001:1508, pindala ca 5501 m²) maa sihtotstarve transpordimaa (007; L) 100%, maa maksustamishind 40 eurot;

3.1.6	Murdlaine-Kaalika kraav V1 (katastritunnusega 51101:001:1612, pindala ca 1856 m²) maa sihtotstarve veekogude maa (006; V) 100%; maa maksustamishind 10 eurot;

3.1.7	Pruuka kraav V7 (katastritunnusega 51101:001:1446, pindala ca 1305 m²) maa sihtotstarve veekogude maa (006; V) 100%; maa maksustamishind 10 eurot;

3.1.8	Pruuka kraav V10 (katastritunnusega 51101:001:1402, pindala ca 557 m²) maa sihtotstarve veekogude maa (006; V) 100%; maa maksustamishind 0 eurot;

3.1.9	Majaka tn 1 (katastritunnusega 51101:001:1334, pindala ca 1000 m²) maa sihtotstarve üldkasutatav maa (017; Üm) 100%, maa maksustamishind 10 eurot;

3.2	Erastatava maa maksustamishind kokku 190 eurot;
3.3	Punktis 3.1 nimetatud maaüksused erastatakse ostueesõigusega aiandusühingule ANIL (rg-kood 80367022);
3.4	Kohaliku omavalitsuse üksuse maa ostueesõigusega erastamise eeltoimingute kulud 35 eurot tuleb tasuda enne maa ostu-müügi lepingu vormistamist Narva Linnavalitsuse Arhitektuuri-ja Linnaplaneerimise Ameti arvele EE671010220034033017 SEB pangas;
3.5	Maa kasutamisel kehtivad tulenevalt seadustest ja teistest õigusaktidest kitsendused, s.h:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   
- kasutada maad vastavalt maa sihtotstarbele;
- ehitiste renoveerimine ja uusehitiste rajamine kooskõlastada Narva Linnavalitsusega;
- täita Narva linna heakorra eeskirja;
- lubada kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid.

4. Rakendussätted
4.1	Korraldus jõustub seadusega sätestatud korras;
[bookmark: _GoBack]4.2  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

